Nýggj barnasálmabók við sálmum at syngja bæði heima, í kirkju og í sunnudagsskúla Rithøvundur: Ymiskir Týðari: ymiskir Myndir: Dina Gellert Útgávuár: 2012 Upprunamál: danskt, føroyskt Evni: sálmar, trúgv, Jesus, Guð Síðutal: 112 Slag: innbundin við bleytari permu ISBN: 978-99918-74-41-8 Vørunummar: 7003 kr. 120,00 Í bókini er eitt úrval av upprunaføroyskum og týddum sálmum við vøkrum myndprýðingum. Ætlanin við bókini er, at børn skulu fáa gleði av sálmunum, og at teir kunnu gerast ein felags mentanararvur hjá komandi ættarliðum. Børnum dámar væl at syngja, og við bókini verður lagt upp til, at tey skulu sleppa at syngja við! Myndprýðingarnar gera tað lættari og stuttligari hjá børnum at fylgja við í tekstunum, eisini hjá teimum børnum, sum enn ikki duga at lesa. Teir 58 sálmarnir eru valdir í tøttum samstarvi við gudfrøðingar og fólk annars, sum hava áhuga fyri sálmaskaldskapi. Vit hava lagt stóran dent á, at flestu sálmar, sum verða sungnir høgtíðsdagar og til annað høvi eru við í bókini. Syngjast kann úr bókini bæði í kirkju, skúla og heima við hús.